HU Az Európai Unió Hivatalos Lapja C 151/15

TÁJÉKOZTATÓ

A Tanács 2009. május 5-i 428/2009/EK rendelete a kettős felhasználású termékek kivitelére, transzferjére, brókertevékenységére és tranzitjára vonatkozó közösségi ellenőrzési rendszer kialakításáról (1) – Tájékoztató a tagállamok által elfogadott intézkedésekről a II.b–II.f. mellékletekkel összhangban

2013/C 151/10

Az 1232/2011/EU rendelettel módosított 428/2009/EK rendelet II.b–II.f mellékletei előírják, hogy az uniós általános exportengedélyt használó exportőr legkésőbb harminc nappal az első kivitelt követően köteles tájékoztatni a letelepedési helye szerinti tagállam hatáskörrel rendelkező hatóságait az engedély első felhasználásáról, vagy – alternatív lehetőségként az illetékes hatóság előírásainak megfelelően – ezen engedély első felhasználását megelőzően. A 428/2009/EK rendelet II.b–II.f mellékletei azt is előírják, hogy a tagállamoknak értesíteniük kell a Bizottságot az EU002–EU006 uniós általános exportengedély első felhasználásához kapcsolódóan választott értesítési mechanizmusról. A II.b–II.f mellékletek emellett lehetőséget adnak a tagállamoknak, hogy egyéb más követelményeket is előírjanak, például az exportőrök nyilvántartásba vételét és jelentési követelményeket. A Bizottság a közölt információt az Európai Unió Hivatalos Lapjának C sorozatában közzéteszi.

1. A TAGÁLLAMOK ÁLTAL NYÚJTOTT TÁJÉKOZTATÁS AZ EU002, EU003, EU004, EU005 ÉS EU006 UNIÓS ÁLTALÁNOS EXPORTENGEDÉLY ELSŐ FELHASZNÁLÁSA CÉLJÁBÓL VÁLASZTOTT ÉRTESÍTÉSI MECHANIZMUSRA VONATKOZÓAN

Az EU002–EU006. számú uniós általános exportengedélyek felhasználási feltételei és követelményei előírják a Bizottságnak, hogy az ezen engedélyek első felhasználásakor választott értesítési mechanizmusra vonatkozó intézkedéseket közzétegye. Az alábbi táblázat áttekintést ad a tagállamok által hozott és a Bizottságnak bejelentett intézkedésekről. Az intézkedések részletei közvetlenül a táblázat után következnek.

Tagállam AZ EU002, EU003, EU004, EU005 ÉS EU006 számú általános uniós exportengedélyek első felhasználására vonatkozó értesítési mechanizmus BELGIUM az engedély első felhasználását megelőzően BULGÁRIA legkésőbb harminc nappal az első kivitelt követően CSEH KÖZTÁRSASÁG legkésőbb harminc nappal az első kivitelt követően DÁNIA legkésőbb harminc nappal az első kivitelt követően NÉMETORSZÁG legkésőbb harminc nappal az első kivitelt követően ÉSZTORSZÁG az engedély első felhasználását megelőzően ÍRORSZÁG legkésőbb harminc nappal az első kivitelt követően GÖRÖGORSZÁG legkésőbb harminc nappal az első kivitelt követően SPANYOLORSZÁG legkésőbb harminc nappal az első kivitelt követően FRANCIAORSZÁG az engedély első felhasználását megelőzően OLASZORSZÁG az engedély első felhasználását megelőzően CIPRUS legkésőbb harminc nappal az első kivitelt követően LETTORSZÁG legkésőbb harminc nappal az első kivitelt követően LITVÁNIA legkésőbb harminc nappal az első kivitelt követően LUXEMBURG az engedély első felhasználását megelőzően MAGYARORSZÁG az engedély első felhasználását megelőzően MÁLTA legkésőbb harminc nappal az első kivitelt követően HOLLANDIA az engedély első felhasználását megelőzően AUSZTRIA az engedély első felhasználását megelőzően LENGYELORSZÁG legkésőbb harminc nappal az első kivitelt követően PORTUGÁLIA legkésőbb harminc nappal az első kivitelt követően ROMÁNIA legkésőbb harminc nappal az első kivitelt követően SZLOVÉNIA legkésőbb harminc nappal az első kivitelt követően SZLOVÁKIA legkésőbb harminc nappal az első kivitelt követően FINNORSZÁG legkésőbb harminc nappal az első kivitelt követően SVÉDORSZÁG legkésőbb harminc nappal az első kivitelt követően EGYESÜLT KIRÁLYSÁG legkésőbb harminc nappal az első kivitelt követően

1.1. Belgium

Az uniós általános exportengedély első felhasználásának feltétele az előzetes nyilvántartásba vétel és értesítés, amelyet a hatáskörrel rendelkező engedélyező hatóság honlapján található, külön az erre a célra rendszeresített kérdőív segítségével lehet elvégezni:

— Flamand régió: http://www.vlaanderen.be/csg

— Vallon régió: http://economie.wallonie.be/Licences_armes/2U/Types_licences.html

— Brüsszel fővárosi régió: (fejlesztés alatt)

Az ország közigazgatási gyakorlata szerint a nyilvántartásba vételre az uniós általános exportengedély első használatát megelőzően kerül sor.

Az exportőröknek ezenfelül évente tájékoztatniuk kell az engedélyező hatóságokat az exportált kettős felhasználású termékekről, azok mennyiségéről, az exportőrökre/végfelhasználókra és a végfelhasználásra vonatkozó adatokról. Ez a tájékoztatás jelentés formájában is történhet.

A bizonylatok megőrzésére vonatkozó kötelezettség az uniós általános exportengedély alapján történő exporthoz kapcsolódó kereskedelmi dokumentumok (pl. számlák, árunyilatkozatok stb.) – legalább 3 évig történő – megőrzését írja elő.

1.2. Bulgária

A valamennyi uniós általános exportengedélyre vonatkozó értesítési mechanizmus közvetlenül az 1232/2011/EU rendeleten alapul, és az exportőröket az első kivitelt követő 30 napon belül történő értesítésre kötelezi.

1.3. Cseh Köztársaság

Az uniós általános exportengedély első felhasználásának feltétele az Ipari és Kereskedelmi Minisztériumnál történő nyilvántartásba vétel az 594/2004. sz. törvény (Gyűjt.) 6. szakasza alapján. Az exportőrnek fel kell tüntetnie a kérdéses uniós általános exportengedély számát. Az írásban történt benyújtás időpontjától számított 10 napon belül a minisztérium visszaigazolja az exportőr nyilvántartásba vételét.

Az 1232/2011/EU rendelet rendelkezéseivel összhangban az exportőrnek az első kivitelt is jelentenie kell legkésőbb 30 nappal az első kivitel megvalósulását követően.

Az exportőrnek ezen kívül a Minisztérium kérésére az uniós általános exportengedéllyel összhangban történő kivitelekről is tájékoztatást kell nyújtania.

1.4. Dánia

A valamennyi uniós általános exportengedélyre vonatkozó értesítési mechanizmus közvetlenül az 1232/2011/EU rendeleten alapul, amely az exportőröket az első kivitelt követő 30 napon belül történő értesítésre kötelezi.

1.5. Németország

Németország valamennyi uniós általános exportengedélyre alkalmazza az értesítési mechanizmust, amely előírja az exportőrök számára, hogy a vonatkozó uniós általános engedély első használatát legkésőbb harminc nappal az első kivitelt követően bejelentsék a szövetségi gazdasági és exportellenőrzési hivatalhoz.

Az értesítés benyújtásához az exportőröknek elektronikusan kell regisztrálniuk. További információk az alábbi honlapon találhatók: http://www.ausfuhrkontrolle.info/ausfuhrkontrolle/de/antragstellung/agg_antragstellung/index.html.

Az exportőröknek ezenfelül félévente jelenteniük kell az uniós általános exportengedély alapján lebonyolított kiviteli ügyleteket. Az exportőrnek elektronikus tájékoztatást kell adnia az exportált árucikkekről, azok értékéről, az exportőrről és a címzettről.

1.6. Észtország

A stratégiai árukról szóló észt törvény 25. cikkének (4) bekezdése alapján az uniós általános exportengedély első felhasználását megelőzően a Stratégiai áruk bizottságánál, mint felelős hatóságnál történő nyilvántartásba vétel és értesítés szükséges.

A 29. cikk (2) bekezdése részletezi az uniós általános exportengedély felhasználójaként történő nyilvántartásba vétel iránti kérelemre vonatkozó eljárást, amelyre vonatkozóan tíz munkanapos határidőt állapítanak meg a jelentkezés és valamennyi előírt dokumentum beérkezésének időpontjától számítva. A kérelmezőt írásban tájékoztatják az uniós általános exportengedély felhasználójaként történő nyilvántartásba vételről, majd a releváns adatok egy adatbázisba kerülnek. (30. cikk (1) bekezdés).

A 35. cikk (2) bekezdése előírja, hogy az uniós általános exportengedély felhasználója köteles évente kétszer írásbeli jelentést tenni tevékenységeiről a Stratégiai Áruk Bizottságának. A jelentést mindig az előző félévre vonatkozóan kell elkészíteni június 30-i és december 31-i fordulónappal, és a jelentési időszak végétől számított 30 naptári napon belül kell benyújtani.

A 35. cikk (1) bekezdése szerint az uniós általános exportengedély nyilvántartásba vett felhasználója köteles nyilvántartást vezetni és megőrizni azokat a dokumentumokat, amelyek az áruk leírását, mennyiségét és értékét, átadási időpontját, az ügyletben részt vevő felek nevét és címét, és az áruk végfelhasználását és végfelhasználóját tartalmazzák. A nyilvántartást legalább a dokumentum kiállítását követő január 1-jétől számított tíz évig kell megőrizni.

1.7. Írország

Az uniós általános exportengedélyt használó, Írországban telephellyel rendelkező exportőr az engedély első felhasználásáról legkésőbb harminc nappal az első kivitelt követően köteles tájékoztatni az exportengedélyezésért felelős ír minisztériumi hivatalt.

1.8. Görögország

A valamennyi uniós általános exportengedélyre vonatkozó értesítési mechanizmus közvetlenül az 1232/2011/EU rendeleten alapul, amely az exportőröket az első kivitelt követő 30 napon belül történő értesítésre kötelezi.

1.9. Spanyolország

A valamennyi uniós általános exportengedélyre vonatkozó értesítési mechanizmus közvetlenül az 1232/2011/EU rendeleten alapul, amely az exportőröket az első kivitelt követő időpont utáni 30 napon belül történő értesítésre kötelezi.

1.10. Franciaország

Az ország közigazgatási gyakorlatának megfelelően az uniós általános exportengedély első felhasználásának feltétele az előzetes nyilvántartásba vétel és értesítés, amelyet az illetékes engedélyező hatóság honlapján található, külön erre a célra rendszeresített kérdőív segítségével lehet lebonyolítani: (http://www.dgcis.redressement-productif.gouv.fr/biens-double-usage/telechargements).

1.11. Olaszország

A PCI/79931. sz. miniszteri rendelet előírja, hogy az olasz exportőrök az uniós általános exportengedély használatára vonatkozó szándékukat az első felhasználás előtt legalább 30 nappal kötelesek bejelenteni.

Az exportőröknek ezenfelül félévente jelenteniük kell az uniós általános exportengedély alapján lebonyolított ügyleteiket.

Az értesítési eljárásokra vonatkozó tájékoztatás a Gazdasági Fejlesztési Minisztérium honlapján található:

http://www.mise.gov.it/index.php?option=com_content&view=article&viewType=0&idarea1=564&idarea2=700&idarea3=0&andor=AND§ionid=2,12&andorcat=AND&idmenu=1406&partebassaType=0&MvediT=1&showMenu=1&showCat=1&id=2022475&idarea4=0&idareaCalendario1=0&showArchiveNewsBotton=0&directionidUser

1.12. Ciprus

A valamennyi uniós általános exportengedélyre vonatkozó értesítési mechanizmus közvetlenül az 1232/2011/EU rendeleten alapul, amely az exportőröket az első kivitelt követő 30 napon belül történő értesítésre kötelezi.

1.13. Lettország

A valamennyi uniós általános exportengedélyre vonatkozó értesítési mechanizmus közvetlenül az 1232/2011/EU rendeleten alapul, amely az exportőröket az első kivitelt követő 30 napon belül történő értesítésre kötelezi.

1.14. Litvánia

A 2012. május 29-i 617. sz. kormányhatározattal jóváhagyott, a stratégiai jelentőségű termékek kivitelére, behozatalára, tranzitjára, brókertevékenységére és Közösségen belüli transzferére vonatkozó engedélyezési szabályok 57. cikkének megfelelően az exportőröknek legalább tíz nappal az engedély első felhasználását megelőzően értesíteniük kell a Gazdasági Minisztériumot az uniós általános exportengedély használatára irányuló szándékról.

1.15. Luxemburg

Az ország közigazgatási gyakorlatának megfelelően az uniós általános exportengedély első felhasználásának feltétele az előzetes nyilvántartásba vétel és értesítés, amely az illetékes engedélyező hatóság honlapján található, külön erre a célra rendszeresített kérdőív segítségével bonyolítható le:

http://www.eco.public.lu/attributions/dg5/d_commerce_exterieur/office_licences/import_export/controle_export/2usage/2usage_licences/index.html

vagy

http://www.guichet.lu/biens-DU

Az exportőrnek ezenfelül tíz éven keresztül nyilvántartásában meg kell őriznie az uniós általános exportengedély alapján történő kivitelek bizonylatait (a nyilvántartásnak mindenekelőtt tartalmaznia kell valamennyi, az exporthoz kapcsolódó kereskedelmi dokumentumot és szállítólevelet, egyebek mellett az exportált kettős felhasználású termékekről szóló információval együtt (mennyiségek, érték, leírás stb.), a kivitelek időpontjára, az exportőrre, a végfelhasználóra és a végfelhasználásra vonatkozó adatokat). A nyilvántartást az engedélyező hatóság kérésére meg kell mutatni.

1.16. Magyarország

A kettős felhasználású termékek külkereskedelmi forgalmának engedélyezéséről szóló 13/2011. (II.22.) módosított kormányrendelet 3. cikke (1) bekezdésének megfelelően Magyarország előzetes nyilvántartásba vételi kötelezettséget ír elő az uniós általános exportengedélyek első felhasználására.

Az uniós általános exportengedélyek első felhasználása előtti előzetes nyilvántartásba vétel egyben az értesítési kötelezettség egyidejű teljesítésére szolgáló módszer is.

A kettős felhasználású termékek külkereskedelmi forgalmának engedélyezéséről szóló 13/2011. (II.22.) módosított kormányrendelet 13. cikkének (4) bekezdése 6 hónapot felölelő időszakra vonatkozó jelentéstételi kötelezettséget ír elő az uniós általános exportengedélyek tényleges felhasználásáról.

1.17. Málta

A valamennyi uniós általános exportengedélyre vonatkozó értesítési mechanizmus közvetlenül az 1232/2011/EU rendeleten alapul, amely az exportőröket az első kivitelt követő 30 napon belül történő értesítésre kötelezi.

1.18. Hollandia

Az Uitvoeringsregeling strategische goederen 5.a cikkének megfelelően az exportőrök az uniós általános exportengedélyeket kizárólag az első használatot legalább két héttel megelőző előzetes nyilvántartásba vételt követően használhatják.

1.19. Ausztria

A szövetségi hivatalos lap 26. számának I. részében közzétett 2011. évi külkereskedelmi törvény 59. cikke (5) bekezdésének megfelelően az uniós általános exportengedély használatára irányuló szándékot nyilvántartásba vétel céljából még az uniós általános exportengedély első felhasználása előtt be kell jelenteni a Gazdasági, Családügyi és Ifjúsági Minisztériumhoz. A bejelentésnek tartalmaznia kell, hogy melyik uniós általános exportengedélyt fogják használni.

A fent említett törvény 59. cikkének (1) bekezdése szerint az uniós általános exportengedélyt kizárólag nyilvántartásba vett személyek vagy szervezetek használhatják. Az 59. cikk (6) bekezdése szerint az exportőrt tíz munkanapon belül fel kell venni a nyilvántartásba, akit erről tájékoztatni kell. A nyilvántartásba vétel részletes tartalmi követelményeit a szövetségi hivatalos lap 343. számának II. részében megjelent 2011. évi első külkereskedelmi rendelet 16. cikkének (2) bekezdése határozza meg.

Az előbbiekben említett rendelet 16. cikkének (3) bekezdése előírja, hogy a nyilvántartásba vett személyeknek és szervezeteknek minden év március 1-jéig összesített adatokat kell jelenteniük az elmúlt naptári évre vonatkozóan. Az adatoknak tartalmazniuk kell az árukat vagy az áruk kategóriáit, a KN-kódokat, a címzetteket és az ismert végfelhasználókat, az összesített mennyiségeket és az összes értéket. Ezeket az adatokat minden egyes általános exportengedélyhez külön kell benyújtani.

1.20. Lengyelország

Az állambiztonság, valamint a nemzetközi béke és biztonság fenntartása szempontjából stratégiai fontosságú áruk, technológiák és szolgáltatások külkereskedelméről szóló, 2000. november 29-i törvénynek megfelelően Lengyelország előírja az exportőröknek, hogy legkésőbb az első kivitel időpontját követő 30 napon belül bejelentsék a vonatkozó uniós általános exportengedély első használatát a gazdaságbiztonsági hivatalhoz.

A nyilvántartásba vétel a Gazdasági Minisztérium honlapján keresztül történik.

Lengyelország éves jelentéstételi kötelezettséget is előírt az uniós általános exportengedélyek használatára vonatkozóan.

1.21. Portugália

A valamennyi uniós általános exportengedélyre vonatkozó értesítési mechanizmus közvetlenül az 1232/2011/EU rendeleten alapul, amely az exportőröket az első kivitelt követő 30 napon belül történő értesítésre kötelezi.

1.22. Románia

A 12/2012. sz. kormányrendelettel módosított 119/2010. sz. kormányrendelet 13. cikke előírja, hogy azok az exportőrök, amelyek az uniós általános exportengedélyeket használják, kötelesek az Exportellenőrzések Osztályánál (a továbbiakban: ANCEX) nyilvántartásba vetetni magukat ezen engedélyek első felhasználását megelőzően. Az ANCEX a kézhez vételtől számított 10 munkanapon belül megerősíti a nyilvántartásba vételt.

Az uniós általános exportengedélyt használó exportőrök legkésőbb harminc nappal az első kivitelt követően értesítik az ANCEX-et ezen engedélyek első használatáról.

Az exportőröknek ezen kívül havonta jelentést kell tenniük az uniós általános exportengedélyek használatáról.

1.23. Szlovénia

A Szlovéniában alkalmazott értesítési mechanizmus előírása szerint az uniós általános exportengedély használatáról az első kivitelt követő 30 napon belül kell értesítést adni. Ezt az engedélyek és tanúsítványok kiadására vonatkozó eljárásokról, valamint a kettős felhasználású árucikkek kivitelének ellenőrzésével foglalkozó bizottság hatásköréről szóló rendelet módosítása rögzíti. (Hivatalos Közlöny 42/12. sz., 7. cikk).

A jelentéstétel évente kétszer kötelező.

1.24. Szlovákia

A valamennyi uniós általános exportengedélyre vonatkozó értesítési mechanizmus közvetlenül az 1232/2011/EU rendeleten alapul, amely az exportőröket az első kivitelt követő 30 napon belül történő értesítésre kötelezi.

1.25. Finnország

A kettős felhasználású árucikkekről szóló, módosított 562/1996. sz. törvény 3.a. paragrafusának megfelelően az exportőrök legkésőbb harminc munkanappal az első kivitelt követően értesítik a Külügyminisztériumot az uniós általános exportengedély használatáról.

1.26. Svédország

A valamennyi uniós általános exportengedélyre vonatkozó értesítési mechanizmus közvetlenül az 1232/2011/EU rendeleten alapul, amely az exportőröket az első kivitelt követő időpont utáni 30 napon belül történő értesítésre kötelezi.

1.27. Egyesült Királyság

A valamennyi uniós általános exportengedélyre vonatkozó értesítési mechanizmus közvetlenül az 1232/2011/EU rendeleten alapul, amely az exportőröket az első kivitelt követő időpont utáni 30 napon belül történő értesítésre kötelezi.

(1) HL L 134., 2009.5.29., 1. o.